Hrvatski sabor
20040127

Gospođo zastupnice normalizacija odnosa Hrvatske, Srbije i Crne Gore nema alternative. Ja na tome, na toj poziciji čvrsto stojim, ali to isto tako uključuje punu budnost za sve ono što se događa u Srbiji. I nas je zabrinuo izborni rezultat na parlamentarnim izborima i pobjeda, relativna pobjeda radikalne stranke Vojislava Šešelja. Želimo vjerovati da će buduća vlada, kreirala se ona sada ili budu potrebni novi izbori, da će ta vlada biti proreformska, proeuropska, prodemokratska i u tom kontekstu Hrvatska je učinila ovaj iskorak očekujući formiranje vlade, produžili smo za pet mjeseci tehničko produženje, ali u svakom trenutku hrvatska Vlada može tu odluku, mi možemo ad hoc sazvati sjednicu Vlade i tu odluku povući. To je ono da se zna. S druge strane nema dvojbe da vizni režim samo donekle može ograničiti ulazak bilo koga u Hrvatsku. Ukoliko dobije vizu može šetati isto kao da je ušao preko granice i bez vize. Prema tome naravno da je to jedna mjera u kojoj se može kontrolirati tko ulazi. Dakle, ovako. Želimo normalizaciju odnosa, želimo ovom odlukom potaknuti isto tako i proreformske snage u Srbiji i Crnoj Gori, da idu u formiranje Vlade bez Šešeljevih radikala iako nam nije namjera miješati se u to. Promatrat ćemo vrlo ozbiljno razvoj događaja u Srbiji i nakon toga ćemo ukoliko bude potrebno, promijeniti odluku ili ostaviti ako bude formirana ovakva Vlada.